als_Latn dik_Latn sag_Latn
Drejtoria e Policisë së Vlorës, në bashkëpunim me Drejtorinë e Përgjithshme të Antikontrabandës, kanë realizuar një operacion të përbashkët, në sajë të të cilit kanë arrestuar në flagrancë 2 doganierë, 1 efektiv të Policisë Kufitare si dhe një shofer, ndërkohë që ka shpallur në kërkim një tjetër doganier të Qafë-Botës. Sipas policisë ata kanë bashkëpunuar për kalimin e mallrave kontrabandë në pikën kufitare të Qafë-Botës.
TË ARRESTUAR
1. Erjon Barjami, 54 vjeç, banues në Sarandë (doganier – përgjegjës i grupit të turnit),
2. Kristaq Naço (doganier – i kontrollit fizik të zhdoganimit)
3. Hysni Bazaj, 59 vjeç, banues në Sarandë (efektiv i Policisë Kufitare – kontrollor)
4. Antonil Zenelaj, 39 vjeç, banues në fshatin Vllahimë – Vlorë (drejtuesi i mjetit).
NË KËRKIM
5. Migjen Nushi, 34 vjeç, banues në Vlorë (doganier – i kontrollit fizik të zhdoganimit).
Burime zyrtare bëjnë me dije se rreth orës 17:00, në aksin rrugor Qafë-Botë – Sarandë, Shërbimet e Antikontrabandës kanë ndaluar një furgon tip “Benz” me targë AA226JT, në pronësi të shtetasit Antonil Zenelaj.
Në bazë të këtij operacioni, gjatë një kontrolli të ushtruar në këtë automjet, këto shërbime kanë konstatuar se mjeti ishte i ngarkuar me goma të përdorura, të cilat rezultonin të pa zhdoganuara.
Gjatë hetimeve të kryera, rezultoi se këta shtetas, në bashkëpunim me njëri-tjetrin kanë bërë të mundur kalimin e mallrave të ndaluar në pikën e kalimit të doganës. Materialet i kaluan Prokurorisë në ngarkim të 5 shtetasve të mësipërm për veprat penale “Shpërdorimi i detyrës” dhe “Kontrabandë me mallra të ndaluar”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn